**Farské oznamy**

**Tridsiata druhá nedeľa rok A – (12. 11. 2023)**

|  |  |  |
| --- | --- | --- |
| Pondelok | O Duchu Svätom | 17.30 |
| Utorok |  | 7.00 |
| Streda | O sv. Jozefovi | 17.30 |
| Štvrtok |  | 7.00 |
| Piatok | Sv. Alžbety Uhorskej, rehoľníčky | 17.00 |
| Sobota |  | 17.00 Oblazov |
| Nedeľa | Tridsiata tretia nedeľa v období cez rok | 8.00 a 10.30 |

V utorok o 18.30 pozývam na faru členov farskej pastoračnej rady.

Zajtra o 14.30 pozývam na faru deti, ktoré by sa chceli pomodliť ruženec za misionárov v rámci misijného zrnka a potom sa trošku spolu zahrať.

V piatok 17.11. o 18.30 v pastoračnom centre bude stretnutie birmovancov, účasť je nutná.

V zbierke pre potreby našej farnosti ste darovali 1077eur. Nech Pán odmení vašu štedrosť.

Vzadu na stolíku si môžete zakúpiť za 1euro časopis Naša žilinská diecéza.

Pri príležitosti slávenia 38. svetového dňa mládeže na Nedeľu Krista Kráľa pozýva náš otec biskup Tomáš mladých na diecézne stretnutie mládeže s názvom KRÁĽOVSKÝ VÍKEND, ktoré sa uskutoční v dňoch 25. - 26. 11. 2023, v priestoroch Gymnázia sv. Františka z Assisi v Žiline. Prihlasovanie prebieha pomocou online formulára do 17. novembra. K prihlasovaciemu formuláru sa dostanete pomocou naskenovania QR kódu na plagáte alebo na facebooku: “Mládež Žilinskej diecézy" alebo na instagrame: “za\_mladych".

Dnes začína v našej diecéze duchovná príprava na 10. Svetové stretnutie rodín v Ríme. O 16.00 sa cez diecéznu stránku www.dcza.sk môžete pripojiť k online katechéze, na ktorej zaznejú podnety k manželskému poslaniu a tiež svedectvo na tému Osamotenosť v rodine a povolanie k láske.

Ďakujem za vaše modlitby, kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 8. Želám vám peknú nedeľu.